lv en fr nl sv lv lv sl eo en en en it lv lv lv lv fi lv lv lv lv lv lv lv lv lv lv lv lv lv lv lv en lv lv lv lv lv lv lv lv vo lv lv lv pl lv lv lv lv lv lv lv en en en en lv en en lv en en lv en en en lv km lv lt km en
Aicinām pieteikties “LASAP mentoringa programmai jaunajiem profesionāļiem”
Use tab to navigate through the menu items.
Līdz šī gada 25. janvārim Latvijas Asociācija sabiedrisko attiecību profesionāļiem (LASAP) aicina komunikācijas studentus un jaunos profesionāļus pieteikt dalību pirmajā “LASAP mentoringa programmā jaunajiem profesionāļiem” (Mentoringa programma).
Mentoringa programmas mērķis ir sniegt praktiskas zināšanas un LASAP biedru atbalstu esošajiem vai topošajiem komunikācijas nozares un sabiedrisko attiecību jomas profesionāļiem. Mentoringa programma piedāvā iespēju saņemt gan individuālās mentoringa sesijas pie pieredzējušiem profesionāļiem, gan piedalīties piecos darba semināros par aktuālajām nozares tēmām. Tāpat Mentoringa programmas dalībniekiem līdz gada beigām būs iespēja apmeklēt LASAP iekšējos seminārus.
“Jau gandrīz 20 gadu LASAP apvieno vairāk kā 120 sabiedrisko attiecību profesionāļu Latvijā, kuri ikdienā strādā gan privātajā un publiskajā, gan akadēmiskajā sektorā. Dalība LASAP dod iespēju tās biediem sniegt savu un uzzināt citu profesionāļu pieredzi, pilnveidot zināšanas un veicināt kopējo Latvijas sabiedrisko attiecību jomas līmeņa paaugstināšanu. Jau sen mums bija iecere dalīties mūsu biedru pieredzē ar jaunajiem un topošajiem kolēģiem, tāpēc šogad nolēmām pilotēt Mentoringa programmu,” saka Kristīne Mennika, par Mentoringa programmu atbildīgā LASAP valdes locekle.
Mentoringa programma paredz divus posmus:
1. posms: februāris – maijs, kad mentoriem un mentorējamajiem notiks regulāras tikšanās vienam ar otru (individuāli vienojoties par tikšanās laiku un vietu) un kopīga dalība darba semināros, kuru tēmas un datumi ir:
23/04 – Kļūdas komunikācijā un kā no tām izvairīties
21/05 – Iekšējās komunikācijas spožums un posts; Teksta veidošana. Ko esam aizmirsuši no 5. klases latviešu valodas stundām?
2. posms: jūnijs – decembris, kad Mentoringa programmas dalībnieki varēs piedalīties citos iekšējos LASAP apmācības pasākumos.
“Piedāvājam studentiem iespēju “palūkoties caur atslēgas caurumu” profesionāļu darbā, kas dos iespēju ātrākai izaugsmei un komunikācijas aspektu izpratnei. Mēs esam gatavi dalīties ar savām zināšanām ,” saka Jolanta Derkevica-Pilskunga, Biznesa augstskola Turība maģistra studiju programmas “Sabiedriskās attiecības” direktore, lektore un LASAP biedre.
“Viens no jautājumiem, kas tika uzdots, iestājoties LASAP, bija par ieguldījumu nozares labā. Mana līdzšinējā pieredze, strādājot ar jaunākiem kolēģiem, kas nule uzsākuši darba gaitas, liecina, ka atbalsts un vecāku kolēģu pieredze ir nepieciešama ne tikai studiju laikā, bet arī pirmajos darba gados. Prieks, ka aicinājums sniegt atbalstu jaunajiem kolēģiem, ir guvis atbalstu valdes līmenī un realizējies,” saka Ilze Vītola, jaunā LASAP biedre un Mentoringa programmas vadītāja.
Esam lepni ar LASAP biedriem, kuri ir gatavi dalīties savās prasmēs un zināšanās ar topošajiem nozares kolēģiem un jaunajiem profesionāļiem:
Sintija Gulbe – Nacionālais veselības dienests (iepriekš Valsts policija), Sabiedrisko attiecību nodaļas vadītāja
Līga Rimšēviča – Latvijas Nacionālais teātris, Mārketinga un sabiedrisko attiecību vadītāja
Agnese Strazda – SEB banka, Komunikācijas pārvaldes vadītāja
Kristīne Rasnača – Nutricia, digitālā vadītāja Baltijā
Zane Leimane – SIA ZAAO, dabiedrisko attiecību vadītāja
Valdis Tilgalis – Teleline Latvia / IMKO, valdes loceklis
Signe Lonerte – Rīgas Jūrmalas mūzikas festivāls, mārketinga un komunikācijas direktore
Linda Curika – NATO Stratēģiskās komunikācijas izcilības centrs, komunikācijas vadītāja
Jolanta Derkevica-Pilskunga – JDP Integrated Communications, vadītāja
Inese Tauriņa – Sabiedrība par atklātību – Delna, direktores vietniece, Alianses pret korupciju Latvijā vadītāja
Sigita Pildava – Ilggadējā Valsts Policijas Sabiedrisko attiecību nodaļas vadītāja
Evija Baula – PwC, mārketinga un komunikācijas vadītāja
Inta Plūmiņa – Valsts nekustamie īpašumi, korporatīvās komunikācijas vadītāja
Līga Ribkinska – Uzņēmumu grupa Rerharm, komunikācijas direktore
Gunta Līne – MRS grupa, izpilddirektore
Ieva Knāķe – Sociālo tīklu apmācību vadītāja un konsultante
Kristīne Tjarve – uzņēmuma C SMART vadītāja, komunikācijas profesionāle
Silvestrs Savickis – LEAD. KORPORATĪVĀ KOMUNIKĀCIJA, partneris, valdes loceklis
Gita Deniškāne – Ogilvy, projektu direktore
Renāte Cāne – Vidzemes Augstskola, docente
Kristīne Melece – Valmieras pilsētas pašvaldība, Zīmolvedības un sabiedrisko attiecību nodaļas vadītāja
Aicinām sabiedrisko attiecību jomas un komunikācijas nozares studentus un jaunos nozares profesionāļus, kuri uzsākuši darbu nozarē un ir nostrādājuši mazāk nekā gadu, līdz 25. janvārim pieteikties Mentoringa skolai. Reģistrējoties, aicinām norādīt jomas, kurās vēlaties pilnveidot zināšanas, kā arī aprakstīt motivāciju dalībai Mentoringa programmā. Reģistrēšanās saite: https://forms.gle/CRXWkpL2LTqKnq7y5
Dalība Mentoringa programmā: 33 EUR jeb 3 EUR mēnesī (apmaksa jāveic piecas darba dienas pēc apstiprināšanas saņemšanas).
Mentorina programmas mājvieta: SEB Inovācijas centrs, Vaļņu ielā 11.
Jautājumu gadījumā aicinām rakstīt Mentoringa programmas vadītājai Ilzei Vītolai: lasap@lasap.lv
Post not marked as liked
LASAP ieviesis jaunu zīmola vizuālo identitāti un logotipu
Post not marked as liked
Gunta Līne: Esi eksperts? – Uzbūvē man reputāciju!
Post not marked as liked
Iznākusi Jolantas Derkevicas-Pilskungas zinātniskā monogrāfija
Post not marked as liked
Pārpublicējot vai citējot, atsauce uz LASAP obligāta
PERSONAS DATU AIZSARDZĪBAS POLITIKA